ทอรัส อัลเดบารัน - วิกิพีเดีย

# ทอรัส อัลเดบารัน

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

ทอรัส อัลเดบารัน

ชื่อ
ชื่อไทย | ทอรัส อันเดบารัน
ชื่ออักษรละติน | Taurus Aldebaran
ชื่อญี่ปุ่น | 牡牛座のアルデバラン
นักพากย์ | เทชโช เก็นดะ
ข้อมูลเฉพาะ
ระดับ | โกลด์เซนต์
เกิด | 8 พฤษภาคม
ราศี | พฤษภ
อายุ | 20 ปี
ความสูง | 210 เซนติเมตร
น้ำหนัก | 130 กิโลกรัม
กรุ๊ปเลือด | B
สถานที่เกิด | ประเทศบราซิล
สถานที่ฝึกวิชา | ประเทศบราซิล
ท่าไม้ตาย | เกรทฮอร์น

ชุดเกราะ
ประเภทชุดเกราะ | โกลด์คล็อธ
ชื่อชุดเกราะ | Taurus cloth

ทอรัส อัลเดบารัน (「牡牛座（タウラス）のアルデバラン」, Taurasu no Arudebaran, 牡牛座（タウラス）のアルデバラン?) ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีพฤษภ ผู้ดูแลปราสาทวัวทอง 1 ใน 12 ปราสาทแห่งแซงค์ทัวรี่

## [แก้] บทบาท

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

### [แก้] ผู้ดูแลปราสาทวัวทอง

เซย่า ชิริว เฮียวงะ และชุน เดินทางมาถึงปราสาทวัวทอง ในขณะนั้นโกลด์เซนต์อันเดบารันได้ยืนขวางอยู่ที่ปราสาท และเมื่อเซย่าโจมตีอัลเดบารันด้วยท่าเปกาซัสหมัดดาวตก นอกจากอัลเดบารันจะไม่เป็นอะไรแล้ว ยังสามารถสะท้อนพลังกลับมาและเล่นงานชิริว เฮียวงะ และชุนจนสลบไป อัลเดบารันต่อสู้กับเซย่าในขณะที่มือยังกอดอกอยู่ตลอดเวลา ไม่ว่าเซย่าจะโจมตีด้วยท่าอะไร อัลเดบารันก็สามารถรับมือได้ พร้อมทั้งโจมตีกลับด้วยเกรทฮอร์น

ในระหว่างที่เซย่ารู้สึกหมดเรี่ยวแรงและคิดวิธีที่จะตอบโต้อัลเดบารันนั้น เซย่าก็นึกถึงคำสอนของมารีน ซึ่งมีวิธีเดียวที่จะตอบโต้อัลเดบารันได้ นั่นคือ ทำให้หมัดของอัลเดบารันชักออกมา โดยเซย่าได้รวบรวมพลังและปลุกเซเว่นเซนส์ (Seven sense) ขึ้น แล้วโจมตีอัลเดบารันด้วยท่าหมัดดาวตก ซึ่งสามารถเปลี่ยนเป็นบิ๊กแบง (Big band) ได้ ทำให้อัลเดบารันต้องคลายมือที่กอดอกอยู่มารับการโจมตีของเซย่าในครั้งนี้ หลังจากนั้น เซย่าบอกว่าจะหักเขาทองของอัลเดบารัน ซึ่งถ้าเซย่าทำได้อัลเดบารันจะยอมแพ้

หลังจากนั้น อัลเดบารันได้โจมตีเซย่าด้วยท่าเกรทฮอร์นอีกหลายครั้ง และในที่สุดเซย่าก็สามารถสะท้อนพลังเกรทฮอร์นของอัลเดบารันได้ และหักเขาทองได้สำเร็จ ดังนั้น พวกเซย่าจึงสามารถผ่านปราสาทวัวทองได้พร้อมทั้งเตือนพวกเซย่าอย่าดูถูกเหล่าโกลด์เซนต์เป็นอันขาด[1]

### [แก้] ศึกเทพเจ้าโปเซดอน

หลังจากศึก 12 ปราสาทพวกเซย่าได้รับบาดเจ็บสาหัสพักรักาตัวอยู่ที่สถานพักฟื้นมูลนิธิแกรนด์ อัลเดบารันได้รับหน้าที่ให้ไปเชิยอาธีน่ากลับไปยังแซงค์ทัวรี่ และทำหน้าที่ดูแลพวกเซย่าในขณะกำลังพักฟื้น ในขณะนั้น ไซเรน ซอเรนโต้ 1 ใน 7 มารีนเนอร์แห่งโปเซดอน ได้เดินทางมายังสถานพักฟื้นเพื่อกำจัดเซนต์แห่งอาธีน่า อัลเดบารันได้ต่อสู้กับไซเรน แต่ก็พลาดท่าโดนไซเรนเล่นงานด้วยท่าเดดเอนไคลแมกซ์จนได้รับบาดเจ็บ โดยไซเรนได้เอาหน้ากากของทอรัสคร็อธกลับไปยังวิหารโปเซดอนเพื่อยืนยันว่าโกลด์เซนต์ไม่น่ากลัวอย่างที่คิดไว้ด้วย [2]

### [แก้] สงครามศักดิ์สิทธิ์-เทพเจ้าฮาเดส

ณ ปราสาทวัวทองนั้น อัลเดบารันได้ถูกไอพิษมรณะของดีพ นีโอเบ แห่งกลุ่มดาวจิอัน สเป็กเตอร์ของฮาเดสโจมตีโดยไม่ทันตั้งตัว จนถึงแก่ความตาย หลังจากมูมาถึงปราสาทวัวทองนั้น ได้กลิ่นที่ติดอยู่บนชุดทอรัสคล็อธของอัลเดบารัน จึงสามารถป้องกันการโจมตีของอีฟได้ และได้กล่าวว่าการต่อสู้กับคนที่ตายไปแล้วนั้นไม่มีประโยชน์ เพราะก่อนที่จะตายนั้นอัลเดบารันได้สวนการโจมตีของดีพด้วยท่าเกรทฮอร์น ทำให้ดีฟตายโดยไม่รู้ตัว [3]

อัลเดบารันยังคงปกป้องปราสาทวัวทอง ถึงแม้ว่าได้ตายไปแล้ว

หลังจากนั้น อัลเดบารันปรากฏตัวอีกครั้ง ณ ยมโลก โดยได้ร่วมมือกับโกลด์เซนต์ทั้ง 11 คน ในการทำลายกำแพงวิปโยคเพื่อเปิดทางให้พวกเซย่า เดินทางไปยังอาริเชี่ยนเพื่อช่วยเหลืออาธีน่า[4]

## [แก้] ท่าไม้ตาย

อัลเดบารัน มีท่าไม้ตาย คือ เกรทฮอร์น ซึ่งเป็นการโจมตีเหมือนการวิ่งชนของวัวกระทิงทอง โดยการโจมตีในครั้งแรกนั้นจะเบาที่สุด และจะหนักขึ้นเรื่อย ๆ ในการโจมตีครั้งต่อไป[2]

## [แก้] อ้างอิง

1. ↑ มะซะมิ คุรุมะดะ, เซนต์เซย่า เล่มที่ 8, สำนักพิมพ์วิบูลย์กิจ, 2545, หน้า 94-139
2. ↑ 2.0 2.1 มะซะมิ คุรุมะดะ, เซนต์เซย่า เล่มที่ 14, สำนักพิมพ์วิบูลย์กิจ, 2545, หน้า 54-77
3. ↑ มะซะมิ คุรุมะดะ, เซนต์เซย่า เล่มที่ 19, สำนักพิมพ์วิบูลย์กิจ, 2548, หน้า 126-142
4. ↑ มะซะมิ คุรุมะดะ, เซนต์เซย่า เล่มที่ 26, สำนักพิมพ์วิบูลย์กิจ, 2549, หน้า 108-13

## [แก้] แหล่งข้อมูลอื่น

- ทอรัส อัลเดบารัน จากไทยเซนต์เซย่าดอตคอม

| โกลด์เซนต์
อาริเอส มู | อาริเอส ชิออน | ทอรัส อัลเดบารัน | เจมินี่ ซากะ | เจมินี่ คาน่อน | แคนเซอร์ เดธมาสค์ | เลโอ ไอโอเรีย | เวอร์โก้ ชากะ | ไลบร้า โดโก | สกอร์เปี้ยน มิโร | ซาจิททาเรียส ไอโอลอส | แคปริคอร์น ชูร่า | อควอเรียส คามิว | พิสซิส อโฟรดิตี้

ดึงข้อมูลจาก "http://th.wikipedia.org../../../%E0%B8%97/%E0%B8%AD/%E0%B8%A3/%E0%B8%97%E0%B8%AD%E0%B8%A3%E0%B8%B1%E0%B8%AA_%E0%B8%AD%E0%B8%B1%E0%B8%A5%E0%B9%80%E0%B8%94%E0%B8%9A%E0%B8%B2%E0%B8%A3%E0%B8%B1%E0%B8%99.html".

หมวดหมู่: เซนต์เซย่า

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Español
- Français
- Italiano
- Português